**Christian Schesaeus**

**Christian Schesaeus** (Scheser) ([Medgyes](https://hu.wikipedia.org/wiki/Medgyes" \o "Medgyes), [1535](https://hu.wikipedia.org/wiki/1535) körül – [1585](https://hu.wikipedia.org/wiki/1585). [június 30.](https://hu.wikipedia.org/wiki/J%C3%BAnius_30.)) [erdélyi szász](https://hu.wikipedia.org/wiki/Erd%C3%A9lyi_sz%C3%A1szok) költő.

Élete

Schesaeus tanulmányait előbb [Brassóban](https://hu.wikipedia.org/wiki/Brass%C3%B3), az erdélyi szász [humanizmus](https://hu.wikipedia.org/wiki/Humanizmus) központjában, majd [Bártfán](https://hu.wikipedia.org/wiki/B%C3%A1rtfa) végezte, ahol [Leonard Stöckel](https://hu.wikipedia.org/wiki/Leonard_St%C3%B6ckel) tanítványa volt. [1566](https://hu.wikipedia.org/wiki/1566)-ban a [wittenbergi](https://hu.wikipedia.org/wiki/Lutherstadt_Wittenberg" \o "Lutherstadt Wittenberg) egyetemre iratkozott be. Visszatérve előbb [Kolozsváron](https://hu.wikipedia.org/wiki/Kolozsv%C3%A1r) lett segédlelkész, majd innen [Táblásra](https://hu.wikipedia.org/wiki/T%C3%A1bl%C3%A1s) (Tobsdorf) ment. [1569](https://hu.wikipedia.org/wiki/1569)-től haláláig szülővárosában volt lelkész.

Művei

Írt [latin](https://hu.wikipedia.org/wiki/Latin_nyelv) nyelven vallásos műveket is, de híressé *[Ruina Pannonica](https://hu.wikipedia.org/w/index.php?title=Ruina_Pannonica&action=edit&redlink=1" \o "Ruina Pannonica (a lap nem létezik))* ([Pannonia](https://hu.wikipedia.org/wiki/Pannonia_(provincia)) romlása) című [hexameterekben](https://hu.wikipedia.org/wiki/Hexameter) írt és [Báthory Istvánnak](https://hu.wikipedia.org/wiki/B%C3%A1thory_Istv%C3%A1n_(erd%C3%A9lyi_fejedelem)" \o "Báthory István (erdélyi fejedelem)) ajánlott műve tette, amely [Szapolyai János](https://hu.wikipedia.org/wiki/I._J%C3%A1nos_magyar_kir%C3%A1ly) halálától [János Zsigmond](https://hu.wikipedia.org/wiki/II._J%C3%A1nos_magyar_kir%C3%A1ly) haláláig tárgyalja Magyarország és Erdély sorsát. A 12 könyvből álló mű történeti eseményeket dolgoz fel versformában. A 12 könyvből nyomtatásban hét jelent meg [1571](https://hu.wikipedia.org/wiki/1571)-ben Wittenbergben (I., II, III., IV., IX., X., XI. könyv). Az első négy könyv az [1540](https://hu.wikipedia.org/wiki/1540)-től [1552](https://hu.wikipedia.org/wiki/1552)-ig terjedő évek eseményeit tartalmazza (például [Eger 1552-es ostromát](https://hu.wikipedia.org/wiki/Eger_ostroma_(1552))), a másik három az [1566](https://hu.wikipedia.org/wiki/1566)-os esztendő történéseit: [Gyula](https://hu.wikipedia.org/wiki/Gyula_(telep%C3%BCl%C3%A9s)) és [Szigetvár](https://hu.wikipedia.org/wiki/Szigetv%C3%A1r) bukását valamint János Zsigmond küzdelmét a [tatárok](https://hu.wikipedia.org/wiki/Tat%C3%A1rok) ellen. Nem jelent meg nyomtatásban az V., VI., VII. és VIII. könyv, amelyek az [1553](https://hu.wikipedia.org/wiki/1553)-tól [1565](https://hu.wikipedia.org/wiki/1565)-ig terjedő időszakot ölelik át, és az [1568](https://hu.wikipedia.org/wiki/1568)-tól [1571](https://hu.wikipedia.org/wiki/1571)-ig terjedő eseményekről szóló XII. könyv. A Szigetvár elfoglalásáról szóló rész (X. könyv) a szigetvári ostrom első igényesnek tekinthető szépirodalmi feldolgozása. A művet ismerte [Zrínyi Miklós](https://hu.wikipedia.org/wiki/Zr%C3%ADnyi_Mikl%C3%B3s_(k%C3%B6lt%C5%91)) is és merített is belőle a *Szigeti veszedelem* megírásakor. Schesaeus krónikás hűséggel örökíti meg ezen évtizedek eseményeit, a központi helyet a csaták, várostromok antik eposzokra emlékeztető leírása foglalja el. Schesaeus műve – [Tinódi](https://hu.wikipedia.org/wiki/Tin%C3%B3di_Lantos_Sebesty%C3%A9n) históriás énekeihez hasonlóan – valójában egyfajta átmenet a történeti irodalom és a szépirodalom között. Ő a 16. századi erdélyi szász humanista költészet egyik legjelentősebb alakja.

Kiadás

* Csonka, Franciscus: *Christianus Schesaeus: Opera quae supersunt omnia*. Bp., 1979. (= [Bibliotheca Scriptorum Medii Recentisque Aevorum](https://hu.wikipedia.org/wiki/Bibliotheca_Scriptorum_Medii_Recentisque_Aevorum" \o "Bibliotheca Scriptorum Medii Recentisque Aevorum). Series Nova. Tomus IV.)

Magyarul

* Pannonia romlása (részletek). In: [*Janus Pannonius*](https://hu.wikipedia.org/wiki/Janus_Pannonius)*. Magyarországi humanisták*. A válogatás, a szöveggondozás és a jegyzetek Klaniczay Tibor munkája. Bp., 1982 (= Magyar Remekírók), 381-463.

Forrás: https://hu.wikipedia.org/wiki/Christian\_Schesaeus